open-index/open-wikipedia-markdown huggingface dataset:
פלאולוקסודון קפריסאי

**פלאולוקסודון קפריסאי** (שם מדעי: *Palaeoloxodon cypriotes*) הוא מין נכחד של פיל מהסוג פלאולוקסודון, אשר חי בקפריסין במשך הפליסטוקן שלפני 780,000 עד 9,000 שנה לפני זמננו. ממצאי פיל קדום זה התגלו בידי החוקרת הבריטית דורות'יאה בייט  ב-1902 בגבעה בקירניה שבצפון קפריסין וכמה ממצאים התגלו באזורים דרומיים יותר. ממצאים אלה כללו בעיקר שרידי שיניים טוחנות, אך גם שריד של עצם ירך גדולה וכמה חטים. המין תואר ב-1904 בידי בייט, אשר קראה לו על שם הימצאו בקפריסין.

מין זה עבר גמדות איים בדומה לכמה מיני פילאים נוספים מהים התיכון כמו פלאולוקסודון מנאידריינסיס, פלאולוקסודון פלקונרי, כמה תת-מינים של פיל ישר-חט, ממותת כרתים גמדית, ממותה למרמוראי וכן לצד מיני היפופוטמיים ואיילים שעברו גמדות דומה.
## מאפיינים
פיל קטן זה הגיע עד לגובה של 1.4 מטר בכתפיו ולמשקל של 200 ק"ג בממוצע. הוא היה בעל חטים קצרים יחסית אך מעוקלים. ככל הנראה הוא התפתח מהמין היבשתי פיל ישר חט שהיה כבד כמו פיל אפריקני במשקל של מעל 10 טון. בעת האירוע המסיני של אמצע הפליסטוקן היגרו פילים אלה לאיים וכאשר הים התיכון נסגר הם "נתקעו" באי. מאחר שלא היו בו הרבה טורפים והמזון היה מועט הם הפכו לגמדים. הם שרדו עד 9,000 שנה לפני זמננו, בתחילת ההולוקן וכנראה נכחדו בידי שבטים אנושיים שחצו את הים.

ייתכן שפילים אלה אף שולבו במיתולוגיה היוונית בדמות הקיקלופים בעלי העין האחת, מאחר שהגולגולת שלהם כללה חור עבה במרכז המצח.

## ראו גם
* פיל ננסי

## קישורים חיצוניים

קטגוריה:בעלי חיים שתוארו ב-1903
קטגוריה:טקסונים שתוארו בידי דורותיאה בייט
קטגוריה:פיליים נכחדים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפלייסטוקן באירופה
אביהו פנחסוב

**אביהו לנדוור**, המוכר בשם הבמה **אביהו פנחסוב** (נולד ב-1982), הוא  זמר, יוצר וסולן להקת "מועדון הקצב של אביהו פנחסוב". לנדוור הוא גם שחקן טלוויזיה שהשתתף בכמה סדרות.

## ביוגרפיה
לנדוור גדל בכפר שלם לאב ממוצא אוסטרו-הונגרי, ואימא יווניה-תורכיה. בשנת 2012 הקים עם המפיק המוזיקלי מארק פנחסוב את להקת מועדון הקצב של אביהו פנחסוב שמתאפיינת בשילוב של מוזיקת רוק, מוזיקה ים-תיכונית, מוזיקת נשמה ומוזיקת פופ. לנדוור אימץ את שם משפחתו של מרקיסו והוא מופיע מאז בשם זה. אביהו מוביל קו פרוע בהופעותיו המציגות שואו תיאטרלי קיצוני ומוגזם שנחשב לעיתים לפרוע.

בתחילת מלחמת חרבות ברזל בלט מועדון הקצב בהופעות אנרגטיות בפני חיילים. אלה כללו הופעות על גבי D9 ושירה כשלגופו של לנדוור תחתונים בלבד, והחיילים לא נותרו אדישים. עם זאת, בצה"ל חששו שההופעות סוחפות מדי והורו לעצור אותן לפרק זמן של מספר שבועות.

הלהקה הוציאה שני אלבומים: הראשון, הנושא את שמה, ב-2015 ו"ימים יפים" ב-2017.

מלבד המוזיקה, לנדוור הוא שחקן. תפקידו הראשון היה בסדרה ״כבודו״ של yes. הוא השתתף בדרמה הקומית "מקום שמח" של כאן 11, בתפקיד ראשי כבעלה של נועה קולר. על הופעה זו זכה לשבחים מהמבקרים. כמו כן שיחק בדרמת המתח "רצח בים המלח", ששודרה בקשת 12.

## חיים אישיים
לנדוור נשוי לזמרת האופרה, שירה רז, אחותה של השחקנית רננה רז והם הורים לשניים. המשפחה מתגוררת ביפו.

## קישורים חיצוניים
* 
* 
* 

## הערות שוליים

קטגוריה:זמרים ישראלים
קטגוריה:זמרים השרים בעברית
קטגוריה:זמרי רוק ישראלים
קטגוריה:זמרי פופ ישראלים
קטגוריה:שחקני קולנוע וטלוויזיה ישראלים
סטגוטטרבלודון

**סטגוטטרבלודון** (שם מדעי: *Stegotetrabelodon*; משמעות השם: "ארבע שיני חטים מקורות") הוא סוג נכחד של פילאי, אשר חי במשך סוף המיוקן עד תחילת הפליוקן בערבות של אפריקה ושל אירואסיה. סוג זה משויך למשפחת הפיליים לצד הממותה, הפלאולוקסודון והפילים הקיימים והוא נחשב לסוג הקדום ביותר במשפחה זו. הוא תואר לראשונה ב-1941.

הסטגוטטרבלודון היה פיל גדול מאוד, בגובה של 4 מטרים ומשקל ממוצע של 11–12 טונות (12.1–13.1 טון קצר), אצל המין *Stegotetrabelodon syrticus*. לצידו התגלו עוד 2 מינים: *Stegotetrabelodon orbus* ו-*Stegotetrabelodon lybicus*. מרבית המאובנים התגלו באפריקה, בין השאר באוגנדה וקניה אך גם באיטליה ובחלק מאסיה. ישנה מחלוקת על שרידי עקבות רחבות שהתגלו במדבר של אבו דאבי ואולי שייכות אליו. ממצאים אחרים שבעבר שויכו אליו נחשבים כיום למאובני פילאים אחרים כמו המסטודון, הסטגודון והטטרלופודון (Tetralophodon).

הוא היה בעל חדק ארוך וחטים ישרים כמו של הפלאולוקסודון שצמחו גם מלסתותיו התחתונות. חטים אלה היו ישרים וארוכים ביותר ודמו לחטי הגומפותריומיים ששימשו כנראה לחפירה, תלישת ענפים ולסינון צמחי מים וכשימוש משני להברחת טורפים. בעבר הוא נחשב לסוג במשפחת הגומפותריומיים עקב כך, אך הופרד. המבנה של השיניים רמז על תזונה מצמחייה עשבונית ויש רמזים לכך שחי בעדרים קטנים.

## קישורים חיצוניים

קטגוריה:פיליים נכחדים
קטגוריה:מגה-פאונה של הנאוגן באפריקה
קטגוריה:יונקים שחיו בנאוגן באפריקה
קטגוריה:מאובני טקסונים שתוארו ב-1941
מנחם בולה

**מְנַחֵם אליקים** **בּוֹלֶה** (11 באוגוסט 1912 – 14 בינואר 1992) היה מחנך עברי, מנהל בית ספר ופרשן מקרא ישראלי ממוצא הולנדי. כתב את פירוש דעת מקרא על ויקרא, ספר ירמיהו וספרי נחום, חבקוק וצפניה.

## קורות חיים
בולה נולד באמסטרדם בשם לאו בולה להוריו משה מוריץ בולה ומרי בליץ, אמצעי בין שלושה אחים. באמסטרדם למד בסמינר לרבנים עבור הקהילה היהודית המקומית. בנוסף היה פעיל בתנועת הנוער של המזרחי "זכרון יעקב", על שם הרב יצחק יעקב ריינס. הוא הכיר שם את מרים לוי והשניים התארסו. בראשית 1938 עלה לארץ ישראל, ברצונו להפוך למחנך עברי. מרים חיכתה לסרטיפיקט, אך קיבלה אותו רק כשהנאצים כבר פלשו להולנד. 

בתחילת שנות ה-40 העביר בולה הרצאות מטעם הפועל המזרחי במקומות שונים בארץ ישראל. הוא עבד כמורה בנווה יעקב עד 1941 ובהמשך בקבוצת יבנה ואף ניהל שם את בית הספר. בשנת 1944 עלתה ארוסתו מרים לישראל בטרנספורט, במהלך עסקת חילופים עבור שחרור טמפלרים שנכלאו בארץ ישראל. השניים נישאו בקבוצת יבנה ובהמשך עברו לירושלים, שם למד בולה באוניברסיטה העברית. במקביל ללימודיו הוא עבד כמורה בבתי ספר שונים בירושלים. בשנים 1958–1960 הוא היה שליח של הסוכנות היהודית בהולנד, לימד בבית ספר תיכון יהודי באמסטרדם ובמקביל עשה דוקטורט באוניברסיטת אמסטרדם בהנחיית פרופ' ז'אק פרסר על "ביטול האוטונומיה של הקהילות בהולנד בשנת 1796". בסוף שנת 1960 הוא שב לישראל ונתמנה למנהל בית ספר מעלה בירושלים.

בשנת 1976 יצא לאור פירושו על נחום, חבקוק וצפניה ובתחילת 1984 יצא לאור פירושו לירמיהו, שניהם במסגרת סדרת דעת מקרא. נפתלי קראוס כתבי כי הפירוש של בולה שם דגש על ההיבט הלשוני־השוואתי, ומסתמך במודע על כלל המפרשים הקלאסיים, כפי שציין בולה בהקדמה, אך, שאין בו "חידושים  מרעישים". 

בסוף שנות ה-70 ותחילת שנות ה-80 כתב עם יצחק פימנטל מילון הולנדי-עברי. בשנות ה-80 היה מעביר שיחות קצרות בתנ"ך במסגרת פרקי היום בתנ"ך ברדיו.

### משפחתו
בולה נישא בשנת 1944 בקבוצת יבנה למרים לוי, ניצולת ברגן-בלזן שעלתה באותה שנה מהולנד. לשניים נולדו שלושה ילדים: חנניה, טייס שנהרג בעת התקיפה על שדה התעופה במפרק במבצע מוקד במלחמת ששת הימים; אילנה, שנהרגה בפעולת איבה ברמת מגשימים בשנת 1970; ורנה, שנישאה ועבדה בחברת "KLM". היישוב "אבני איתן" נקרא לזכר ההרוגים בפיצוץ, וביניהם גם אילנה. בולה נפטר ונקבר בירושלים בגיל 79. אלמנתו, מרים בולה, פרסמה בשנת 2011 את ספרה "מכתבים שלא נשלחו", המבוסס על מכתבים שכתבה לו בזמן השואה.

בג' בכסלו התשפ"ה קראה עיריית ירושלים כיכר בעיר על שם משפחת בולה.

קובץ:טקס קריאת כיכר בירושלים על שם משפחת בולה.jpg|טקס חניכת הכיכר ע"ש משפחת בולה
קובץ:כיכר על שם משפחת בולה בירושלים.jpg|כיכר משפחת בולה


## קישורים חיצוניים
* 
* ד"ר מנחם בולה, הוראת הפרשיות ההלכתיות בתורה, אתר מכללת הרצוג
* תמונה משיעור שמסר מנחם בולה בביתו של הרב הראשי בהולנד 
* 

## הערות שוליים

קטגוריה:יוצרי פירוש דעת מקרא
קטגוריה:פעילים ציונים בהולנד
קטגוריה:ישראלים ילידי הולנד
קטגוריה:אבות שכולים: חללי צה"ל
קטגוריה:יהודים הקבורים בהר המנוחות
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת אמסטרדם
קטגוריה:אבות שכולים: חללי פעולות האיבה
קטגוריה:קבוצת יבנה: אישים
קטגוריה:ישראלים שנולדו ב-1912
קטגוריה:ישראלים שנפטרו ב-1992
שלום בן יאשיהו

**שלום בן יאשיהו** מוזכר פעמיים בתנ"ך כבנו של יאשיהו מלך יהודה והדעות חלוקות לגבי זיהויו. חז"ל זיהו אותו עם צדקיהו, אבן עזרא ורבים מהפרשנים המודרניים עם יהואחז, רד"ק עם יהויכין ומלבי"ם טען שהוא היה בן אחר שלא מלך.

## אזכורים בתנ"ך
שלום בן יאשיהו מופיע בשם זה פעמיים בתנ"ך.
בספר ירמיהו בנבואה על מלכי יהודה::
:"אַל תִּבְכּוּ לְמֵת וְאַל תָּנֻדוּ לוֹ בְּכוּ בָכוֹ לַהֹלֵךְ כִּי לֹא יָשׁוּב עוֹד וְרָאָה אֶת אֶרֶץ מוֹלַדְתּוֹ. כִּי כֹה אָמַר ה' אֶל שַׁלֻּם בֶּן יֹאשִׁיָּהוּ מֶלֶךְ יְהוּדָה הַמֹּלֵךְ תַּחַת יֹאשִׁיָּהוּ אָבִיו אֲשֶׁר יָצָא מִן הַמָּקוֹם הַזֶּה לֹא יָשׁוּב שָׁם עוֹד. כִּי בִּמְקוֹם אֲשֶׁר הִגְלוּ אֹתוֹ שָׁם יָמוּת וְאֶת הָאָרֶץ הַזֹּאת לֹא יִרְאֶה עוֹד."
ייתכן שמדובר במלך יהואחז בן יאשיהו שהוגלה למצרים על ידי פרעה נכה ושם גם מת.                  

בתחילת ספר דברי הימים א':
:"ובני יאשיהו הבכור יוחנן השני יהויקים השלשי צדקיהו הרביעי שלום"

## זיהוי
הגמרא מביאה את דברי רבי יוחנן שיוחנן המוזכר בפסוק זה הוא יהואחז וששלום הוא צדקיהו. רש"י והמצודות מפרשים על פי דברי הגמרא ששלום הוא צדקיהו. את הקושי של הביטוי "אשר יצא" מסביר רש"י: "ואף על פי שלא יצא עדיין מתנבא עליו כאילו יצא". את הכפילות של אזכור שלום וצדקיהו יחד באותו פסוק מסבירה הגמרא בכך שהיה הבן השלישי של יאשיהו והרביעי למלוך, כי יהויכין מלך לפניו. 

רד"ק טוען ששלום הוא יהויכין שגלה לבבל. לטענתו, גם נכד של יאשיהו יכול להקרא "בן יאשיהו".

אבן עזרא בפירושו לדניאל, פרק א, טוען ששלום הוא יהואחז. אליה שמואל הרטום כותב שזוהי "ההשערה הקרובה ביותר". באנציקלופדיה מקראית כותבת גאולה כהן בסתם: "בן יאשיהו מלך יהודה שנתמלך בשם יהואחז". חיזוק לזיהוי זה נמצא במבנה של פרק כ"ב בירמיהו המונה את המלכים שלום, יהויקים, ויהויכין בסדר זה.

המלבי"ם טוען ששלום היה בן רביעי שלא מלך. הוא כותב: "לדעתי, שלום בן יאשיה הרביעי שלא נודע מה נעשה בו, בעת שהוליך את יהויקים בבלה ומת בשער לדעת חז"ל. הגלה את שלום לבבל כדי שלא יחלוק על מלכות צדקיה. ועל זה אמר של יבכו על יהויקים שמת רק על שלום ההולך עתה לגלות כי לא ישוב עוד." את הביטוי "המולך" הוא מפרש: "שהיה ראוי למלוך". דעה זאת התקבלה על דעת ד"ר מנחם בולה שהרחיב עליה בדעת מקרא. לטענתו, הפסוק בדברי הימים אינו מסתדר עם אף אחד מהזיהויים, שכן צדקיהו ויהויקים מוזכרים בפסוק, ויהואחז לא היה הבן הרביעי.

## הערות שוליים

קטגוריה:בית דוד
ברית פלוס

**ברית פלוס** (באנגלית: **PLuS Alliance**) היא ברית, שנוסדה בפברואר 2016 על ידי שלוש אוניברסיטאות מחקר מאזורים שונים בעולם, במטרה לנקוט בשיתופי פעולה מחקריים חוצי גבולות כדי להתמודד עם סוגיות חשובות ברחבי העולם הקשורות לצדק חברתי, העיור המושכל, בריאות ורווחה גלובלית, חדשנות, טכנולוגיות מתקדמות וקיימות. כדי לענות על סוגיות אלו, הברית מקיימת שיתופי פעולה בפרויקטים שונים המשלבים כישרונות ומשאבים מחקריים ברחבי העולם. הברית תהיה מצוידת טוב יותר מכל מוסד בודד לפתח פתרונות לאתגרים גלובליים העולים על תחומי לימוד וגבולות חברתיים-כלכליים לאומיים.
הברית פלוס היא מאמץ שיתופי של שלוש אוניברסיטאות: קינגס קולג' בלונדון, אוניברסיטת המדינה של אריזונה ואוניברסיטת ניו סאות' ויילס. שלושת המוסדות הללו ביחד מהווים גוף המונה מעל 15,000 עובדים, 150,000 סטודנטים וקרנות מחקר של יותר ממיליארד דולר.הברית פלוס מספקת הזדמנויות לימודיות בינלאומיות ייחודיות לסטודנטים בכל שלוש האוניברסיטאות וכן לרשת הידע הגלובלי. חברי הברית עובדים עם ממשלות וארגונים כדי לשנות את המדיניות ולפתור בעיות מורכבות. במהלך השנים, הברית השיקה תוכניות משותפות ופרויקטים בתחומי מחקר מגוונים. לרשת תוכנית השראה לעיסוק עתידי בהנדסה באמצעות חסות וחניכה בבית הספר ההנדסי העולמי PLuS Alliance בקיץ. בשנת 2016 השיקה תוכנית החלפת קורסים מקוונים כדי להנגיש את האקדמיה על ידי שימוש בפלטפורמה דיגיטלית. הפלטפורמה הרחיבה את ההזדמנויות בחינוך דיגיטלי המוצעות על ידי שותפי הברית, כדוגמת תוכנית הלימודים למאסטר בניהול בריאות בינלאומי. בשנת 2017 הושק פרס ברית פלוס עבור קטגורית מחקר חדשני ופרס עבור קטגורית חינוך חדשני. בנוסף לכך, הושקו שני כנסים מחקריים וכנס ביטחון עולמי.
שם הברית הוא צירוף שלוש שמות ערי המוסדות: '''P'''hoenix-'''L'''ondon-**U**NSW '''S'''ydney.

## שותפי הברית פלוס
גלריית תמונות של ספריות באוניברסיטאות (בסוגריים שנת ייסוד האוניברסיטה)

קובץ:Asuwestlibrary.jpg|אוניברסיטת המדינה של אריזונה (1885)-ספריית פלטשר בקמפוס מערב , -
קובץ:UNSW library lawn.jpg|אוניברסיטת ניו סאות' ויילס (1949)-מדשאות הספרייה , 
קובץ:Maughan-library-1.jpg|קינגס קולג' לונדון (1829)-ספריית מוהן  עם מגדל השעון , 
 

## ראו גם
* אוניברסיטאס 21
* איגוד של אוניברסיטאות חבר העמים הבריטי
* ברית N5T
* ברית האוניברסיטאות האסיאתיות
* ברית אוניברסיטאות יורו-טק
* הברית הבינלאומית לאוניברסיטאות מחקר
* הברית העולמית של אוניברסיטאות טכנולוגיות
* התאגדות אוניברסיטאות האוקיינוס השקט
* רשת אוניברסיטאות עולמית
* רשת אוניברסיטאות מטאריקי

## קישורים חיצוניים
#### אתרים רשמיים
* אתר רשמי של ברית פלורס (באנגלית)
* אתר אוניברסיטת המדינה של אריזונה (באנגלית)
* אתר קינגס קולג' לונדון (באנגלית)
* אתר אוניברסיטת ניו סאות' ויילס (באנגלית)
#### אתרי מדיה ועיתונות
* אתר ברית פלוס ביוטיוב (באנגלית)
* אתר ברית פלוס בפייסבוק (באנגלית)
* אתר ברית פלוס באינסטגרם (באנגלית)
* אתר ברית פלוס בטוויטר (באנגלית)
* אתר ברית פלוס בלינקדאין (באנגלית)

## הערות שוליים

קטגוריה:אוניברסיטאות ומכללות לפי מדינה
קטגוריה:אוניברסיטאות ומכללות
קטגוריה:ארגונים אקדמאיים
רשת אוניברסיטאות עולמית

**רשת אוניברסיטאות עולמית** (באנגלית: The **Worldwide Universities Network**; בראשי תיבות: **WUN**) היא ברית של 23 אוניברסיטאות עתירות מחקר המעניקה תמיכה כספית ותשתית לאוניברסיטאות החברות כדי לטפח שיתופי פעולה מחקריים בין־לאומיים ולהקל על ניידות אקדמית. רשת האוניברסיטאות העולמית, שהוקמה בשנת 2000, היא קבוצה ללא מטרות רווח של 23 אוניברסיטאות מחקר מאוגנדה, אוסטרליה, ארצות הברית, ברזיל, בריטניה, גאנה, גרמניה, דרום אפריקה, הולנד, הונג קונג, טאיוואן, סין, מקסיקו, ניו זילנד, קנדה, שווייץ ותאילנד.

רשת האוניברסיטאות העולמית היא רשת מובילה בתחום ההשכלה הגבוהה והמחקר המורכבת מ־23 אוניברסיטאות, המשתרעת על פני 17 מדינות בשש יבשות. מועצת השותפות מספקת מנהיגות יזמית של הברית. הדירקטוריון קובע את הכיוון והחזון האסטרטגי של הברית. הוועדה מונה את נשיאי הברית, סגני הנשיאים או הרקטורים של האוניברסיטאות החברות והמנהל שמנהל את הרשת. מזכירות רשת אוניברסיטאות עולמית האחראית על פעולות, תקשורת ויישום האסטרטגיה של הרשת. הרשת ממומנת בעיקר על ידי האוניברסיטאות החברות בה, אשר משלמות כל אחת דמי מנוי שנתיים.

הקבוצה המייעצת האקדמית אחראית לפקח על התיק האקדמי של הרשת ולייעץ עם מועצת השותפות בנושא הכיוון האסטרטגי. הקבוצה מורכבת ממנהלים בכירים, בדרך כלל ברמה של סגן נשיא או סגן נשיא עם אחריות על סדרי העדיפויות של המחקר הבין־לאומי של האוניברסיטאות החברות. כל אוניברסיטה החברה בברית ממנה מנהל כדי לנהל את יישום האסטרטגיות והתוכניות של הברית בקמפוס ולשמש כנקודת הקשר העיקרית ליוזמות הרשת. קבוצה זו חולקת מידע על הזדמנויות שיתופי פעולה ומפתחת תוכניות מחקר של רשת אוניברסיטאות עולמית. לרשת יש תוכנית אסטרטגית לשנים 2023–2026.

## אתגרים עולמיים
קבוצות המחקר:
והאתגרים העולמיים:
* תגובה לשינויי אקלים
* בריאות הציבור ומחלות לא מועברות
* הבנת תרבויות
* השכלה גבוהה ומחקר עולמי
* מחקרים נוספים
* קבוצות מחקר מיוחדות

## האוניברסיטאות החברות בברית העולמית
#### אוקיאניה
* אוניברסיטת אוקלנד 
*  , 

#### אירופה
* אוניברסיטת אקסטר , 
* אוניברסיטת בריסטול , 
* אוניברסיטת יורק , 
* אוניברסיטת לוזאן 
* אוניברסיטת לידס , 
* אוניברסיטת מאסטריכט 
* אוניברסיטת רוהר בוכום 
* אוניברסיטת שפילד , 

#### אמריקה הדרומית
* האוניברסיטה הפדרלית של מינאס גראיס  

#### אמריקה הצפונית
* אוניברסיטת אלברטה , 
* אוניברסיטת רוצ'סטר , 
* מכון מונטריי לטכנולוגיה והשכלה גבוהה 

#### אסיה
*  
* אוניברסיטת צוקובה 
* אוניברסיטת צ'נג קונג הלאומית 
* אוניברסיטת רנמין בסין  
* האוניברסיטה הסינית בהונג קונג 

#### אפריקה
* אוניברסיטת גאנה  
*  
*  
* אוניברסיטת קייפטאון 

## אתרי מדיה ועיתונות
* אתר האוניברסיטה ביוטיוב **(באנגלית)**
* אתר האוניברסיטה ברשת החברתית טוויטר **(באנגלית)**
* אתר האוניברסיטה ברשת החברתית לינקדאין **(באנגלית)**

## ראו גם
* אוניברסיטאס 21
* איגוד של אוניברסיטאות חבר העמים הבריטי
* ברית האוניברסיטאות האסיאתיות
* ברית פלוס
* הברית הבינלאומית לאוניברסיטאות מחקר
* הברית העולמית של אוניברסיטאות טכנולוגיות
* התאגדות אוניברסיטאות האוקיינוס השקט
* רשת אוניברסיטאות מטאריקי

## קישורים חיצוניים

#### אתרים רשמיים
* אתר הרשת העולמית **(באנגלית)**

## הערות שוליים

*
אריה מוהליבר

**אריה לייב מוהליבר** (ב' בסיוון ה'תרס"ד, מאי 1904 – ט"ז באדר ה'תשנ"ו, מרץ 1996)
היה מאבות השחמט הארץ-ישראלי. בשנות ה-20 של המאה ה-20 ניהל את מועדון השחמט "לסקר" בירושלים וערך את ביטאונו "השחמט", ולאחר מכן שימש נשיא המועדון. במשך ארבעים שנה היה יועץ כלכלי של הקרן הקיימת לישראל.

## ביוגרפיה

נולד בביאליסטוק שבפולין. אבי סבו היה הרב שמואל מוהילבר, מראשי הציונות. אביו הוא ד"ר יוסף מוהילבר, שהיה עסקן ורב בביאליסטוק ולימים מנהל הגימנסיה העברית בירושלים.

אריה מוהליבר דיבר עברית מהעריסה. בשנת 1920 עלה עם הוריו ואחיו לארץ ישראל והם התיישבו בירושלים.

בשנת 1922 היה מוהליבר ממייסדי מועדון "לסקר" בירושלים, שהיה מועדון השחמט היהודי הראשון בארץ ישראל. מוהליבר היה "אלוף לסקר" בשחמט הראשון, והחזיק בתואר במשך שלוש שנים.

מוהליבר ניהל את מועדון "לסקר". בין השנים 1923–1924 ערך את הירחון "השחמט" שהוציא מועדון "לסקר", שהיה ירחון השחמט הראשון בארץ ישראל. באותה תקופה ערך את מדור השחמט בעיתון "דואר היום", שהיה מדור השחמט הראשון בעיתון יומי בארץ ישראל. כמו כן היה בעל מדור שחמט בעיתון "Egyptian Post" שיצא בקהיר.

בשנת 1924 ארגן את משחק "השחמט החי" הראשון בארץ ישראל.

בשנות ה-30, עם עליית גל של שחקני שחמט מקצועיים מאירופה בעלייה החמישית, פינה להם את הבמה. עם זאת, מוהילבר לא הפסיק את פועלו והמשיך לקדם את השחמט בארץ. במשך שנים רבות שימש כנשיא של מועדון "לסקר".

מתחילת שנות ה-30 החל לעבוד כיועץ כלכלי בקרן קיימת לישראל, וכיהן בתפקידו במשך ארבעים שנה.

התגורר בשכונת רחביה בירושלים. אחיו הם שמואל מוהליבר והארכיטקט שלמה מוהליבר. בתו של שמואל היא מיה מוהליבר, שהייתה סמנכ"לית משרד הבריאות.

נפטר בשנת 1996, בגיל 92, ונקבר בהר המנוחות.

## קישורים חיצוניים
* ד"ר אריה לייב מוהילבר, האיגוד הישראלי לשחמט
* אביטל פלפל, פרש מכה מלכה, אלכסון, 17 בנובמבר 2019
*  ההיסטוריה של השחמט היהודי
* קברו

קטגוריה:ישראלים ילידי פולין
קטגוריה:יועצים כלכליים ישראלים
קטגוריה:עובדי הקרן הקיימת לישראל
קטגוריה:שחמטאים ישראלים ללא דרגה בין-לאומית
קטגוריה:כתבי שחמט ישראלים
קטגוריה:ירושלים: אישים
קטגוריה:אנשי העלייה השלישית
קטגוריה:ישראלים שנולדו ב-1904
קטגוריה:ישראלים שנפטרו ב-1996
ליו (כדורגלן)

**מנואל "ליו" קסטייאנו קסטרו** (בספרדית: **Manuel "Lillo" Castellano Castro**; נולד ב-27 במרץ 1989) הוא כדורגלן ספרדי המשחק בעמדת המגן באלקויאנו.

## קריירה
ליו נולד בעיר אספה שבקהילה האוטונומית ולנסיה שבספרד, והחל לשחק כדורגל במחלקות הנוער של הקבוצה האזורית, ולנסיה.

הוא החל לשחק בקבוצת המילואים של המועדון בעונת 2006/2007, ובתום העונה ירדה הקבוצה מהליגה השלישית לליגה הרביעית, אך עלתה חזרה בתום עונת 2007/2008.

בעונת 2008/2009 הושאל לריאל מורסיה מהליגה השנייה, ובתום העונה חזר לקבוצת המילואים של ולנסיה וירד איתה שוב מהליגה השלישית לרביעית.

ב-21 במרץ 2010 הוא ערך את הופעתו היחידה בקבוצת הבוגרים של ולנסיה בלה ליגה, כששיחק את המחצית הראשונה בניצחון קבוצתו 2–0 על אלמריה.

לאחר תום חוזה בולנסיה, במאי 2010, חתם באלצ'ה מהליגה השנייה, אך החוזה בוטל בעקבות טעות של סוכנו.

חודשיים לאחר מכן חתם באלמריה, גם היא מהליגה השנייה. הוא שיחק בעיקר בקבוצת המילואים של המועדון מהליגה השלישית, וערך שתי הופעות בלבד בקבוצה הבכירה.

בנובמבר 2012 עבר בהעברה חופשית לאלקויאנו מהליגה השלישית.

ב-18 ביולי 2013 עבר לאייבר, העולה החדשה לליגה השנייה. הוא שיחק 26 משחקים בעונת 2013/2014, וסייע לקבוצה לעלות לראשונה בתולדותיה ללה ליגה. ב-11 ביולי 2014 האריך את חוזהו בעונה נוספת. ב-31 בדצמבר 2014 האריך המועדון את חוזהו עד ל-2017.

ב-5 ביולי 2016 החליט המועדון לשחרר אותו מהקבוצה, ומספר שעות לאחר מכן הוא חתם בספורטינג חיחון מהלה ליגה על חוזה לשתי עונות. בתום עונת 2016/2017 ירדה הקבוצה לליגה השנייה, וליו שוחרר מהקבוצה.

בספטמבר 2017 עבר בהעברה חופשית לאוססונה מהליגה השנייה. בתום עונת 2018/2019 עלה עם הקבוצה ללה ליגה.

ב-22 בינואר 2020 חתם במכבי חיפה על חוזה עד לתום העונה עם אופציה לעונה נוספת, כשזוהי קבוצתו הראשונה מחוץ לספרד. ב-1 בפברואר ערך את הופעת הבכורה שלו בקבוצה, בהפסד 0–1 להפועל כפר סבא. ב-22 במאי 2020 שוחרר מהקבוצה בשל פציעותיו הרבות.

ב-5 בספטמבר 2020 חתם בנומנסיה מהליגה השלישית בספרד.

## קישורים חיצוניים

* 

## הערות שוליים

קטגוריה:מגני כדורגל ספרדים
קטגוריה:כדורגלנים ספרדים
קטגוריה:כדורגלני ולנסיה
קטגוריה:כדורגלני ריאל מורסיה
קטגוריה:כדורגלני אלמריה
קטגוריה:כדורגלני אייבר
קטגוריה:כדורגלני ספורטינג חיחון
קטגוריה:כדורגלני אוססונה
קטגוריה:כדורגלני מכבי חיפה
קטגוריה:כדורגלני נומנסיה
קטגוריה:כדורגלנים זרים בישראל
קטגוריה:ספורטאים ספרדים בישראל
קטגוריה:ספרדים שנולדו ב-1989
רונאר אלכס רונארסון

**רונאר אלכס רונארסון** (באיסלנדית: **Rúnar Alex Rúnarsson**; נולד ב-18 בפברואר 1995) הוא כדורגלן איסלנדי, המשחק בעמדת השוער בקופנהגן ובנבחרת איסלנד. אביו הוא רונאר קריסטינסון , סגן מלך ההופעות של נבחרת איסלנד.

## קריירה
עד עונת 2012 שיחק רונארסון בקבוצת הנוער של קיי. אר. רייקיאוויק, ובעונת 2012/2013 שיחק שלושה משחקים בקבוצה הבוגרת.

בתום העונה עבר לנורשלן מליגת העל הדנית. הוא שיחק בתחילה בקבוצת הנוער של המועדון, ולאחר מכן קודם לקבוצה הבוגרת, במדיה הופיע ב-60 משחקי ליגה.

ביוני 2018 חתם על חוזה לארבע עונות בדיז'ון מהליגה 1.

בספטמבר 2020 חתם על חוזה לארבע עונות בארסנל מהפרמייר ליג. ב-2 בפברואר 2021 ערך את הופעת הבכורה שלו בליגה, בהפסד קבוצתו 1–2 לוולברהמפטון וונדררס.

ב-31 באוגוסט 2021 הושאל לעונה אחת ללוון מליגת העל הבלגית, עם אופציה לרכישה בתום העונה.

ב-15 באוגוסט 2022 הושאל לאנטליהספור לעונה אחת.

ב-18 באוגוסט 2023 הושאל לקרדיף סיטי לעונה אחת.

ב-1 בפברואר 2024 חתם בקופנהגן.

### קריירת נבחרות
לאחר ששיחק בנבחרות הנוער של נבחרת איסלנד, רונארסון זומן לראשונה לנבחרת הבוגרת במסגרת משחקי גביע סין 2017.

הוא ערך את הופעת הבכורה שלו ב-9 בנובמבר 2017, במשחק ידידות נגד .

הוא היה חלק מסגל הנבחרת במשחקי מונדיאל 2018.

## קישורים חיצוניים

## הערות שוליים

קטגוריה:כדורגלנים איסלנדים
קטגוריה:שוערי כדורגל איסלנדים
קטגוריה:כדורגלני קו. אר. רייקיאוויק
קטגוריה:כדורגלני נורשלן
קטגוריה:כדורגלני דיז'ון
קטגוריה:כדורגלני ארסנל
קטגוריה:כדורגלני לוון
קטגוריה:כדורגלני אלניהספור
קטגוריה:כדורגלני קארדיף סיטי
קטגוריה:כדורגלני פ.צ. קופנהגן
קטגוריה:כדורגלני מונדיאל 2018
קטגוריה:ספורטאים איסלנדים בדנמרק
קטגוריה:ספורטאים זרים בצרפת
קטגוריה:ספורטאים איסלנדים באנגליה
קטגוריה:ספורטאים זרים בבלגיה
קטגוריה:ספורטאים זרים בטורקיה
קטגוריה:ילידי 1995
התאגדות אוניברסיטאות האוקיינוס השקט

**התאגדות אוניברסיטאות האוקיינוס השקט** (באנגלית: The **Association of Pacific Rim Universities**; בראשי תיבות: **APRU**) היא אגודה שיתופית של 61 אוניברסיטאות מחקר מובילות ב־18 כלכלות סביב האוקיינוס השקט. האיגוד הוקם בשנת 1997, ומטפח שיתוף פעולה בין אוניברסיטאות, חוקרים וקובעי מדיניות התורמים לקידום כלכלי, מדעי ותרבותי סביב האוקיינוס השקט. האיגוד ממוקם באוניברסיטת הונג קונג במדע וטכנולוגיה.

כרשת של אוניברסיטאות מובילות המקשרות בין אמריקה, אסיה ואוסטרליה, איגוד אוניברסיטאות האוקיינוס השקט הוא קול הידע והחדשנות עבור אזור אסיה-פסיפיק. הרשת מפגישה מנהיגים, חוקרים ומקבלי החלטות מדיניות כדי להחליף רעיונות ולשתף פעולה בפתרונות אפקטיביים לאתגרי המאה ה-21. הרשת מעצימה יכולות חינוך ומחקר קולקטיבי של השותפים לתהליך המדיניות הציבורית הבינלאומית. תחומי המחקר העיקריים כוללים; סכנות טבע והפחתת סיכוני אסון, נשים בהנהגה, הזדקנות אוכלוסייה, בריאות עולמית, ערים ברי קיימא, בינה מלאכותית ועתיד העבודה, האוקיינוס השקט וניידות עבודה.

הרשת הוקמה בלוס אנג'לס בשנת 1997 על ידי נשיאי אוניברסיטת קליפורניה בלוס אנג'לס, אוניברסיטת קליפורניה בברקלי, קלטק ואוניברסיטת דרום קליפורניה. לרשת יש כעת חברות עם נשיאי 61 האוניברסיטאות המובילות למחקר מרחבי האוקיינוס השקט וזה כולל מעל 200,000 סגל אקדמי, מעל שני מיליון סטודנטים, מעל עשרה מיליון בוגרים ומעל ל־280 חתני פרס נובל. בהתחשב בשילוב הכלכלי המהיר של האזור והיווצרות הפורום לשיתוף פעולה כלכלי אסיה - האוקיינוס השקט (APEC), חזון הנשיאים המייסדים היה לכונן ברית ראשונה של אוניברסיטאות מחקר כגוף מייעץ לארגונים בינלאומיים, ממשלות ועסקים בנושא פיתוח מדע וחדשנות וכן בנושא ההתפתחות הרחבה יותר של ההשכלה הגבוהה. החזון כולל כיום מיקוד ידע חדש באתגרים הגלובליים המשפיעים על האזור. בנוסף לארגונים שהם שותפי הידע של האגודה וחבריה, השותפים מארגנים אירועים וכנסים, מפרסמים דוחות, פרסומים, ומאמרי מדיניות ומחקר הנגישים באתר הרשמי.

## רשימת האוניברסיטאות
שותפי ההתאגדות נכון לשנת 2024;

## ראו גם
* אוניברסיטאס 21
* איגוד של אוניברסיטאות חבר העמים הבריטי
* ברית האוניברסיטאות האסיאתיות
* ברית פלוס
* הברית הבינלאומית לאוניברסיטאות מחקר
* הברית העולמית של אוניברסיטאות טכנולוגיות
* רשת אוניברסיטאות עולמית
* רשת אוניברסיטאות מטאריקי
* איגוד אוניברסיטאות המחקר במזרח אסיה
* רשת אוניברסיטאות איגוד מדינות דרום-מזרח אסיה

## קישורים חיצוניים
* 
* התאגדות אוניברסיטאות האוקיינוס השקט, ברשת החברתית לינקדאין

## הערות שוליים

*
קטגוריה:אוניברסיטאות ומכללות
קבוצת סיגנל טורס

**סיגנל טורס** היא חברת תיירות ישראלית.

## רקע
קבוצת סיגנל טורס, בבעלות מלאה של משפחת קרני, מעסיקה נכון לינואר 2020, כ-300 עובדים.

הסניף הראשי של החברה ממוקם ברמת השרון. סניפים נוספים פרוסים מקריית שמונה בגליל העליון, דרך צ'ק פוסט, רעננה, נתניה, פארק אפק, שני סניפים ברחובות (במרכז העיר ובפארק המדע), ירושלים, רמת גן-בני ברק ועד באר שבע בדרום. כמו כן, קיימים סניפים נוספים בתוך חברות הייטק.

לסיגנל טורס קיים מגוון רחב של מחלקות, כגון: שיווק, מכירות, מערכות מידע, פיתוח עסקי גלובלי, חדשנות וטכנולוגיה, אנליסטים, ויזות ודרכונים, מחלקה מקצועית לניהול ידע ומחלקת מחשוב, טלפוניה ואבטחת מידע.

## היסטוריה
החברה נוסדה בשנת 1977 על ידי קובי (יעקב) קרני. קובי קרני בעל תואר במשפטים (עו"ד), מכהן כיום כיו"ר דירקטוריון איירתור ויו"ר התאחדות סוכני הנסיעות והתיירות בישראל מזה שנים רבות. בשנות ה – 90 נבחר קרני לאיש השנה בתיירות על תרומתו לתחום המחשוב של הענף.
בשנת 2011, קובי נבחר לאיש השנה בתיירות והתעופה לאור פעילותו הענפה בהובלות מאבקים מהותיים בתחום התיירות.

החברה הוקמה במטרה לתת בראש ובראשונה מענה של נסיעות לחברות וארגונים, אך גם לנסיעות פרטיות. כל זאת, באמצעות סניפה הראשון, שהוקם ברחוב ויצמן 6 ברמת השרון, משם הועבר לרחוב סוקולוב 33 ועד היום הוא משמש כמטה הראשי של החברה (ינואר 2020).

בין השנים 1982 עד 1986 נפתחו סניפי סיגנל טורס ברמת גן, רעננה והרצליה, ולאחר מכן נפתחו סניפים הפרוסים מקרית שמונה בצפון ועד באר שבע בדרום.

בשנת 1994 נוסדה כרמל תיירות (לשעבר כרמל שירותי תיירות) בחיפה כמרכז הזמנות בתי מלון, סיטונאי מחלקת תערוכות וירידים ומחלקת נופשונים לקפריסין. בשנת 1997, הועברה פעילות החברה לסניף הראשי ברמת השרון.

בשנת 2001, הוקמה חברת סיגנל אירועים (איזי גו אירועים לשעבר) לתיירות פנים, הפקת אירועים, נופש לקבוצות וטיולי תמריץ.

בשנת 2006, הוקמה חברת הבת איזי גו המציעה אתר הזמנות און ליין למגוון מוצרי התיירות.

יואב קרני, בנו של קובי קרני, החל את דרכו בחברה בגיל 13 כשליח בחברה וכעוזר במחלקת הנהלת חשבונות. בשנת 1999 יואב נסע לניו יורק ועם חזרתו לארץ, בשנת 2002, הצטרף לסגל הניהולי של החברה ומשמש כיום כמשנה למנכ"ל החברה.

בועז קרני, בנו השני של קובי קרני, הצטרף לחברה בשנת 2007 ומונה לאחר סבב תפקידים, למנהל חברת איזי גו (חברת בת של סיגנל טורס) והחל משנת 2019 מונה לסמנכ"ל משאבי אנוש.

## חברות בנות ושלוחות
סיגנל טורס מפעילה 4 חברות בנות וחטיבות הפועלות, תחת המותג "סיגנל טורס":

# 'כרמל תיירות' Carmel Tourism – מתמחה בארגון טיולים מאורגנים, חבילות ערים, שיתופי פעולה עם חברות, שיווק בתי מלון ברחבי העולם וטיולי שורשים לפולין.
# ' איזי טרוול תיירות ותעופה' Easy Travel – מתמחה בשיווק טיסות וחבילות לטורקיה וכן בארגון חבילות ערים, נופש וחבילות סקי לאירופה.
# 'איזי גו' Easy Go– חברה המתמחה בנופשים בישראל ומחוצה לה, טיסות שכר וחבילות "הרגע האחרון", לקהל הרחב. חברה מרכז הזמנות טלפוני גדול (Call Center) לחבילות נופש, שכר ודילים של הרגע האחרון.
# 'סיגנל אירועים' Signal Events – חברה המתמחה בארגון פעילויות רווחה לעובדים בחברות וארגונים, כגון: אירועים, מסיבות, ימי גיבוש, נופש קבוצתי, טיולים ועוד.

בנוסף לסיגנל טורס קיימת שלוחת INHOUSE למענה לילה, סופ"ש וחגים לפניית לקוחות מכל מקום בארץ או ברחבי העולם.

## קישורים חיצוניים
* 
* 

קטגוריה:חברות תיירות ישראליות
קטגוריה:ישראל: חברות שהוקמו ב-1977
חצר אליזבטה

[ממוזער|250x250 פיקסלים|חצר אליזבטה ו[כנסיית השילוש הקדוש בירושלים|כנסיית השילוש הקדוש של הכנסייה הפרבוסלאבית הרוסית בירושלים. תמונה של הנזיר טימון. סוף המאה ה-19.]]
ממוזער|250x250 פיקסלים|שער כניסה צפוני לחצר אליזבטה, תמונה משנת 2011
ממוזער|שלט בסמוך לכניסה ל"אכסנית הגברים הרוסיים על שם אליזבת"
270px|ממוזער|מפת בניינים ההיסטוריים השייכים למגרש הרוסי
**חצר אליזבטה** (ברוסית: **Елизаве́тинское подво́рье**) הוא בניין חד קומתי במרכז ירושלים במתחם מגרש הרוסים, שטח של 4,612 מ"ר. כחלק מהבנייה הכללית של מגרש הרוסים בכיכר מיידאם בירושלים.

כיום, שוכן במנזר לשעבר, מכוסה תיל, בית המעצר ומחלקת המשטרה של העיר ירושלים. רוסיה מתכננת לרכוש את המתחם מישראל, או לכלול את החצר כחלק מעסקאות עם ישראל. בייחוד עלה הנושא בעקבות פרשת נעמה יששכר.

## היסטוריה
המתחם נועד להכיל עולי רגל רוסים אורתודוקסים בירושלים, המגיעים מגבולות האימפריה הרוסית לצורך עלייה לרגל לארץ הקודש. בשנת 1889 הוא הועבר לידי החברה הארצישראלית האורתודוקסית הקיסרית.

תחת הנהגת החברה פעל המגרש בהצלחה וקיבל עולי רגל עד שנת 1914. מאז שנת 1914 חלק משמעותי מהחצר היה בשימוש הרשויות הטורקיות ומאז 1917 על ידי הרשויות הבריטיות. עם זאת, בתקופה הבריטית, באישור הרשויות החברה הורשתה בשנים 1919–1948 לארח אנשים רוסים ששירתו את האימפריה הרוסית, כולל נזירים.

מאז 1948 נרשם מחדש המתחם כמבנים רוסיים אחרים בשם ממשלת ברית המועצות.

בשנת 1964, כחלק מהסכם בין-ממשלתי שנחתם על ידי גולדה מאיר וניקיטה חרושצ'וב במסגרת מה שנקרא "העסקה הכתומה", המתחם נמכר על ידי הממשלה הסובייטית למדינת ישראל. חוקיות העסקה נותרה שנויה במחלוקת, מכיוון שלא ברור אם ברית המועצות הייתה הבעלים החוקיים של המתחם.

ביוני 2017, בקשר לפתיחתו הרשמית של מתחם סרגיי, ציין סרגיי סטפאשין, נשיא החברה הארצישראלית הקיסרית הרוסית: "הייתי רוצה שהתהליך הזה [העברת המתחם] יתחיל בשנה הבאה. בשנת 2018 יצוין מאה שנה מרגע מותה של אליזבתה פיודורובנה. זה יהיה אנושי ביחס אליה." עם זאת, ראש ממשלת ישראל, בנימין נתניהו, קבע, לדברי ראש החברה, את התנאי שניתן לקנות את הבניין רק בכסף רב. "עם החברים הישראלים, כמעט כל אגורה צריכה להיספר. אך הסכום הזה אינו משתווה בשום דרך למה שנתנו כמעט בחינם. זו אינה שאלה של כסף, אלא החזרת רכוש."

## קישורים חיצוניים
* הפורטל הרשמי של הסניף הירושלמי של החברה הארצישראלית האורתודוקסית
* תולדות החברה בפורטל החברה החינוכית הרוסית האורתודוקסית "רוסיה בצבעים" בירושלים

## הערות שוליים

קטגוריה:החברה הארץ-ישראלית הפרבוסלבית הקיסרית: נכסים
קטגוריה:ירושלים: מבנים
קטגוריה:מגרש הרוסים
קטגוריה:מחוז ירושלים (משטרה)
קטגוריה:משטרת ישראל: תחנות
קטגוריה:ירושלים: מבנים רוסיים
יהושע גורדון (הסוכנות היהודית)

**יהושע גורדון** (28 במאי 1889 – 16 באוקטובר 1941) היה פעיל ציוני בארצות הברית ולאחר מכן בארץ ישראל. בתקופת המרד הערבי הגדול היה מנהל מחלקת הביטחון במחלקה המדינית של הסוכנות היהודית. הוא יזם את הקמתה ופעל לארגונה ולמיסודה של משטרת היישובים העבריים, ותואר כאבי מפעל הנוטרות.

## ביוגרפיה
גורדון נולד בקובנה שבליטא, בנו של אליעזר גורדון, סוחר ואיש תנועת המוסר. הוא למד לימודים תורניים, ולאחר מכן סיים את הגימנסיה בסנקט פטרבורג.

גורדון הצטרף, כנער, למפלגה הסוציאל-רבולוציונרית. בעקבות מהפכת 1905 נאסר לשלושה חודשים. אחרי שחרורו עזב את רוסיה ולמד משפטים בגרמניה, באוניברסיטאות ברלין, מינכן והיידלברג. כמו כן השתלם בספרות, אמנות, מוזיקה ותיאטרון. שיחק בהתנדבות בתיאטרון של מכס ריינהרדט.

באותה תקופה הצטרף לתנועה הציונית. היה יושב-ראש איגוד הסטודנטים היהודיים יוצאי מזרח אירופה בגרמניה. בשנת 1911 היה נשיא הקונגרס של הסטודנטים היהודים בציריך.

עם פרוץ מלחמת העולם הראשונה יצא לארצות הברית, למד באוניברסיטת קולומביה בניו יורק, והוסמך במדעי הרוח. בארצות הברית הרחיב את פעילותו הציונית. היה חבר "פועלי ציון", חבר הוועד הפועל של "אגודת פועלים עברית לאומית" ("אידישער נאציונאל ארבייטער פארבאנד"). בשנת 1917 התמנה לנשיאו. כמו כן היה חבר ועדת הארגון של הקונגרס היהודי האמריקאי. באותה שנה היה מנהל המשרד הניו-יורקי לארגון הגדוד העברי. השתתף ביסוד מגן דוד אדום בניו יורק והיה יושב הראש שלו.

גורדון השתתף ביסודם של השבועון "העברי" והירחון "התורן". כן השתתף בעריכת העיתון הספרותי היידי "ליטעראטור און לעבן". ארגן וערך הצגות תיאטרון ביידיש.

בשנת 1919 הגיע גורדון לארץ ישראל כחייל בגדוד 39 של קלעי המלך ושירת בו בדרגת סרג'נט. אחרי פירוק הגדודים נשאר בארץ ישראל ועבד בהנהלה הציונית כמנהל לשכת העלייה ביפו ותל אביב, ובהמשך, בשנים 1923–1926, כסגן מנהל מחלקת העלייה.

גורדון ניהל את מערך העובדים של חברת החשמל בהקמת תחנת הכוח בנהריים. לאחר מכן שב לעבוד בסוכנות היהודית, תחילה כאיש הקשר בינה ובין שלטונות הצבא והמשטרה בחיפה.

בשנת 1931 התמנה גורדון לעוזר ראשי במחלקה המדינית של הסוכנות היהודית. בשנותיו האחרונות כיהן כמנהל מחלקת הביטחון (במסגרת המחלקה המדינית). הוא פעל רבות לארגון משטרת היישובים העבריים בתקופת המרד הערבי הגדול, ואחרי פרוץ מלחמת העולם השנייה עסק בגיוס לצבא הבריטי.

גורדון נפטר באוקטובר 1941 בעת ששהה בתל אביב לרגל עבודתו, והובא לקבורה בירושלים.

## הנצחה
אחרי מותו של גורדון הקימה הסוכנות היהודית ועדה להנצחת שמו. הוועדה יצרה פרס שנתי על שמו לאמני התיאטרון העברי, שהוענק ביום השנה לפטירתו, החל משנת 1944. בין זוכי הפרסים היו תיאטרון "הבימה", חנה רובינא, מאיר מרגלית, משה הלוי ושמעון פינקל.

הוועדה פעלה גם להקמת מפעל הבראה לנוטרים ולמגויסים על שמו של יהושע גורדון. ב-1953 נקרא על שמו בית ההבראה לשוטרים בראש הנקרה.

גביע נודד לזכרו של יהושע גורדון הוענק לקבוצות המנצחות בימי הספורט השנתיים של הנוטרים.

## קישורים חיצוניים
* 
* יהושע גורדון בלקסיקון תולדות ההגנה
* משה שרת, דברים לזכר יהושע גורדון, אוקטובר 1941, באתר העמותה למורשת משה שרת
* 
* 
* 
* 
*  (שני אנשים בשם יהושע גורדון מתוארים במאמר, בטעות, כאדם אחד)

## הערות שוליים

קטגוריה:לוחמי הגדודים העבריים
קטגוריה:עובדי הסוכנות היהודית
קטגוריה:עובדי חברת החשמל
קטגוריה:יהודים הקבורים בהר הזיתים: חלקת קהילת ירושלים
קטגוריה:נוטרות
קטגוריה:בוגרי אוניברסיטת קולומביה
קטגוריה:אנשי העלייה השלישית
קטגוריה:ארץ-ישראלים שנולדו ב-1889
קטגוריה:ארץ-ישראלים שנפטרו ב-1941
אמה מקי

**אמה מרגרגט טאצ'רד-מקי** (באנגלית: **Emma Margaret Tachard-Mackey**; נולדה ב-4 בינואר 1996) היא שחקנית צרפתיה-אנגלייה.

## ביוגרפיה
מקי נולדה ב-4 בינואר 1996 בלה מאן, צרפת לאב צרפתי ואם אנגליה. היא גדלה בקומונה בצרפת בשם סבלה. לאחר סיום התיכון עברה לאנגליה שם למדה ספרות ואנגלית באוניברסיטת לידס.

## קריירה
בשנת 2019 החלה מקי לככב כאחת מהדמויות הראשיות בסדרה "חינוך מיני" של נטפליקס. בסדרה היא משחקת את "מייב ויילי", נערה מרדנית ומחוננת שאביה נעלם ואמה נרקומנית. היא מציעה לחבר לתת ייעוץ מיני בבית ספר כאשר היא אחראית על הצד העסקי.

בשנת 2021 שיחקה לצד רומן דוריס בסרט הביוגרפי הצרפתי-גרמני "אייפל" שביים מרטין בורבולון ומתמקד במהנדס גוסטב אייפל שמחליט לבנות את מגדל אייפל, לקראת התערוכה הבינלאומית של שנת 1889.

בשנת 2022 השתתפה בסרטו של קנת בראנה "מוות על הנילוס" לצד גל גדות. באותה שנה שיחקה בסרט הביוגרפי "אמילי", בו היא גילמה את הסופרת אמילי ברונטה.

בשנת 2023 שיחקה מקי בסרט הפנטזיה הקומי "ברבי" שביימה גרטה גרוויג שגם כתבה עם בעלה, נואה באומבך.

היא מצטלמת בסרט "אחיינו של הקוסם" שהקרנתו מתוכננת לשנת 2026.

## חיים אישיים
מקי מתגוררת בלונדון, היא הייתה בזוגיות עם השחקן דן ויטלם.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה צרפתיות
קטגוריה:דוגמניות צרפתיות
קטגוריה:שחקניות קולנוע וטלוויזיה אנגליות
קטגוריה:דוגמניות אנגליות
קטגוריה:בוגרי אוניברסיטת לידס
קטגוריה:זוכי פרס באפט"א לשחקן המבטיח ביותר
קטגוריה:מהגרות לממלכה המאוחדת
קטגוריה:צרפתים שנולדו ב-1996
קטגוריה:אנגליות שנולדו ב-1996
קטגוריה:אנגלים שנולדו ב-1996
גביע הזהב של CONCACAF לנשים 2018

**גביע הזהב של CONCACAF לנשים 2018**, הוא גביע הזהב לנשים העשירי שארגנה CONCACAF. הטורניר נערך בארצות הברית והתקיים מ-4 באוקטובר עד ה-17 באוקטובר 2018. הגביע שימש כטורניר המוקדמות לגביע העולם 2019, שנערך שנה לאחר מכן בצרפת.

במשחק הגמר נפגשו המארחות ארצות הברית (בפעם השמינית בתולדותיה) וקנדה. בסיום המשחק, שנערך בפריסקו, טקסס, ניצחה ארצות הברית 2–0 את קנדה וזכתה בטורניר. אלכס מורגן, שכבשה שער בגמר, סיימה כמלכת השערים של הטורניר עם 7 כיבושים. בפרס השחקנית המצטיינת זכתה ג'ולי ארץ, ואילו ינית' ביילי מנבחרת פנמה, קיבלה את פרס השוערת המצטיינת.

בעקבות מיקומן כשלוש הראשונות, העפילו ארצות הברית, קנדה וג'מייקה ישירות לגביע העולם כנציגות CONCACAF, ואילו פנמה שסיימה במקום הרביעי נשלחה לשני משחקים בשיטת בית-חוץ נגד ארגנטינה על הכרטיס הנוסף לטורניר. בסיום משחקים אלו, נוצחה פנמה והפסידה את המקום בגביע העולם.

## שלב הבתים
### בית א'

### בית ב'

## שלב הנוק-אאוט

### חצי הגמר

### המשחק על המקום השלישי

### הגמר

## קישורים חיצוניים

* סיקור התחרות באתר CONCACAF

## הערות שוליים

קטגוריה:תחרויות גביע הזהב של CONCACAF לנשים
קטגוריה:תחרויות כדורגל בארצות הברית
קטגוריה:תחרויות כדורגל ב-2018
קטגוריה:2018 בארצות הברית
גביע הטוטו 2011/2012

**[[גביע הטוטו]] ל[[עונת 2011/2012 בליגת העל בכדורגל|ליגת העל 2011/2012]]** הייתה המהדורה ה-28 של הגביע השלישי בחשיבותו בכדורגל הישראלי.

התחרות התקיימה בשני שלבים. ראשית, חולקו 16 קבוצות ליגת העל לארבעה בתים בני ארבע קבוצות כל אחד, בהם שיחקו הקבוצות זו מול זו פעם אחת. שתי המובילות בכל הבית העפילו לרבע הגמר. שלבי רבע הגמר, חצי הגמר והגמר שוחקו במתכונת של משחק בודד, כאשר הביתיות נקבעה בהגרלה. משחקי חצי הגמר והגמר התקיימו באצטדיון המושבה בפתח תקווה.

עירוני קריית שמונה, המחזיקה המכהנת, שמרה על תוארה כאשר גברה במשחק הגמר על הפועל תל אביב 3–4 בדו-קרב בעיטות עונשין, לאחר שוויון 1–1 בתום הארכה, וזכתה בתואר בפעם השנייה בתולדותיה.

## שלב הבתים
הגרלת שלב הבתים נערכה ב-6 ביוני 2011.

### בית א'

----

----

----

----

----

### בית ב'

----

----

----

----

----

### בית ג'

----

----

----

----

----

### בית ד'

----

----

----

----

----

## שלבי הנוקאאוט

### רבע הגמר
משחקי רבע הגמר נערכו ב-26 באוקטובר 2011.

----

----

----

### חצי הגמר
שני משחקי חצי הגמר נערכו באצטדיון המושבה בפתח תקווה ב-10 בינואר 2012.

----

### גמר

## ראו גם
* גביע המדינה בכדורגל 2011/2012

קטגוריה:עונות בתחרויות כדורגל בישראל
קטגוריה:2011 בישראל: כדורגל
קטגוריה:2012 בישראל: כדורגל
קטגוריה:תחרויות כדורגל ב-2011
קטגוריה:תחרויות כדורגל ב-2012
נאמנות עיוורת

**נאמנות עיוורת** (באנגלית: **blind trust**) הוא הסכם פיננסי בין אדם לגוף המנהל השקעות בנאמנות לניהול ענייניו הכספיים, במלואם או בחלקם. כשלפי ההסכם לבעלים של תיק השקעות, או לנהנה ממנו, אין כל השפעה על הניהול השוטף של התיק, או יכולת לבחור את הנכסים שנרכשים אליו.

מטרת ההסדר היא להימנע מניגוד עניינים, שעלול להיווצר בין בעל התיק לתפקידו הציבורי. למשל ראש עירייה או ראש רשות מקומית עשוי להיות מצוי בניגוד עניינים, אם חברה לייזום נדל"ן ,שבה הוא מושקע, תבקש לאשר לה הגדלת שטחי בנייה בעיר שעליה הוא מופקד.

הסכם נאמנות עיוורת יכול להתבצע גם מרצון. אדם יכול להפקיד תיק ניירות ערך בידי נאמן, ולהורות לו לנהל את התיק בהתאם לשיקול דעתו.

## בישראל

בישראל מחויבים שרים וסגני שרים למסור את תיקי השקעות שלהם ושל בני משפחתם לניהול בנאמנות עיוורת. חברת הנאמנות שמנהלת את התיק אינה יכולה למסור לשר באילו ניירות ערך היא משקיעה עבורו. מותר לה רק למסור מהו שווי התיק כולו, מהם הרווחים שהוא צבר ומהו המס ששולם בגין הרווחים האלה.

## לקריאה נוספת
* 

קטגוריה:משפט אזרחי
הסמינר לבנות בבית ג'אלה

[ממוזער|300x300 פיקסלים| תעודת סיום בית הספר של [החברה הארץ-ישראלית הפרבוסלבית הקיסרית. הסדרה פורסמה לכבוד חגיגות 300 שנה לשושלת רומנוב.]]
**הסמינר להכשרת מורות בבית ג'אלה** הוא מוסד חינוכי שנוסד על ידי החברה האורתודוקסית הקיסרית בשנת 1890 בכפר הערבי-נוצרי בית ג'אלא (כיום בתחום הרשות הפלסטינית). הסמינר הכשיר מורות לבתי ספר יסודיים של החברה הרוסית הקיסרית בארץ ישראל ובסוריה. בוגרי סמינר לימדו דת, ערבית, חשבון, גאוגרפיה, היסטוריה ומלאכה, וכן רוסית.

## היסטוריה
בשנת 1866 ראש המשלחת הכנסייתית הרוסית, הארכימנדריט אנטונין (קפוסטין) בשם דרגומן יעקוב חאלב קנה שני מגרשים בכפר הערבי בית ג'אלה. באתר דאכרה (1.32 דונם) על חשבון הקיסרית מריה אלכסנדרובנה נבנה בניין בית ספר בן שתי קומות לבנות. בית הספר הרוסי הראשון לילדים ערבים, שהוקם בשנת 1858 על ידי המורה י. בודרובאיה, הקמתו עוררה חוסר שביעות רצון אצל הפטריארכיה היוונית. מאוחר יותר, בית הספר הפך לגימנסיה הראשונה לבנות במזרח התיכון. מרפאת חוץ הוקמה בסמוך לבית הספר בכספיו של א. פוטיאטינה, בתו של האדמירל והדיפלומט א. פוטיטין. בשנת 1880 נסגר בית הספר על ידי האב אנטונין בשל מחסור בכספים.

בשנת 1886 נתרם האתר, יחד עם בית הספר, לידי החברה הארצישראלית הקיסרית הרוסית. בשנת 1890 החברה פתחה שם סמינר למורות, על פי דגם בית המדרש לגננות, שפעל בעיר נצרת מאז 1886. הסמינר הכשיר מורות לבתי ספר יסודיים, שעד 1900 מספרם עמד על בערך 70 (כעשרת אלפים תלמידים). בשנת 1896 הועבר האתר לידי ממשלת רוסיה.

### מלחמת העולם הראשונה
עם פרוץ מלחמת העולם הראשונה, הומלץ לראש הסמינר מ.נ. טרפזניקובה לסגור את בית המדרש ובית הספר. אך עד מהרה היא חזרה לבית ג'אלה, למרות הסכנה שאיימה עליה. יחד איתה חזרה האחות א. וורונינסקיה, ומאוחר יותר, המורה מ. סילינה. עם זאת, בקיץ 1915 נכנסו כוחות טורקיים לבית ג'אלה וכל הבניינים - בית הספר, הסמינר ותחנת האמבולנסים - הוחרמו והוסבו לצריף חיילים ומרפאה.

מאז 1917 נוהל האתר על ידי הכנסייה. בשנת 1978, נמכר לרשויות העירייה בבית לחם. בנייני הסמינר ובית ספר לא השתמרו. המרפא הפכה לבית מוזיאון בית ג'אלה של המאות ה-19 עד ה-20.

## הוראה
תלמידי הסמינר למדו טורקית, אנגלית וצרפתית, יסודות מדעי הרוח והטכנולוגיה. ההוראה נערכה רק ברוסית. עד שנת 1914, קצת יותר ממאה מורות ומורים קיבלו תעודות (יחד עם בוגרי בית הספר למורים בנצרת). תוכניות לבתי ספר וסמינרים חוברו, כמו גם נבחנו, על ידי ערבים רוסים, כמו א. קרצ'קובסקי נ. מדניקוב, מ. אטאיה, ד. סמיונוב ואחרים.

## בוגרות נודעות
* קלאודיה ויקטורובנה אודה-וסילייבה (1908)

## הערות שוליים

קטגוריה:הכנסייה האורתודוקסית הרוסית
קטגוריה:מוסדות לימוד ומחקר
קטגוריה:החברה הארץ-ישראלית הפרבוסלבית הקיסרית: נכסים
קטגוריה:בית ג'אלא
הסמינר לבנים בנצרת

**הסמינר להכשרת מורים בנצרת** הוא מוסד חינוכי שנוסד על ידי החברה הארצישראלית הקיסרית הרוסית בנצרת ב-3 בספטמבר 1886.

## היסטוריה
הסמינר למורים בנצרת הוקם כחלק מהתפתחותה של החברה הארצישראלית האורתודוקסית הקיסרית משנת 1882 עד 1914 בסוריה וארץ ישראל, שימש כבית הארחה גברי ותוכנן עבור 35 תלמידים.
ממוזער|280x280 פיקסלים| תלמידי הכיתה הבוגרת בסמינר בנצרת. 1907
לסמינר הנצרת לא היה בניין קבע, החברה נאלצה לשכור מבנה נפרד בן שתי קומות ברובע המוסלמי בנצרת (כיום בית סיף א-דין זועבי). ראש הסמינר במשך זמן רב היה יליד דמשק, אלכסנדר גברילוביץ' קזמה (1860–1935). על פי הדיווח מנסיעתו של ד. איסטומין משנת 1895 או 1896, קזמה היה מפקח מוסדות החינוך של החברה בגליל.

בקומה התחתונה של הבניין היה: חדר אוכל משותף, חדרי שינה, משרד של ראש הסמינר, מטבח ומזווה, בקומה השנייה: שיעורים, חדר מורים, משרד פיקוח וחדר מיוחד, בו היו כלים ללימודי פיזיקה, אנטומיה ואוסף בוטני קטן.

הסמינרים לימדו: ערבית, טורקית, יוונית ורוסית, וכן דת, חשבון, גאומטריה, היסטוריה, גאוגרפיה, רוסית ופדגוגיה. בנוסף, לימדו הסמינרים שירי כנסייה ושירי עם רוסיים וערבים. לאחר מותו של מזכיר החברה הארצישראלית האורתודוקסית הקיסרית, ו. חיטרובו, הסמינר נקרא על שמו - "הסמינר למורים בנצרת על שם וסילי ניקולאייביץ' חיטרובו".

בית הספר הפסיק להתקיים עקב לפרוץ מלחמת העולם הראשונה, ואז עם המהפכה ברוסיה בשנת 1917, כאשר המימון לפעילות בית הספר של החברה נפסק לחלוטין.

## המצב הנוכחי
הבניין נמצא בבעלות פרטית של משפחה מנצרת - סיף א-דין זועבי.

## ראו גם
* הסמינר לבנות בבית ג'אלה

## קישורים חיצוניים

## הערות שוליים

קטגוריה:החברה הארץ-ישראלית הפרבוסלבית הקיסרית: נכסים
קטגוריה:התקופה העות'מאנית בארץ ישראל
קטגוריה:נצרת: חינוך
בית ספר תיכון עירוני מקיף ע"ש יצחק רבין, אילת

**בית ספר תיכון עירוני מקיף ע"ש יצחק רבין, אילת** (קרוי גם: **תיכון יצחק רבין אילת**, **בית הספר ע"ש רבין**) הוא בית ספר תיכון מקיף (ממלכתי על יסודי), שש שנתי (כיתות ז'-י"ב) באילת.

בית הספר קרוי ע"ש יצחק רבין.

## תיכון יצחק רבין
"תיכון יצחק רבין", תיכון שש שנתי: חטיבת ביניים וחטיבה עליונה, קיים במבנהו החדש משנת 2004.

"בית ספר תיכון עירוני מקיף ע"ש יצחק רבין, אילת" הוא אחד משלושת התיכוניים באילת, בנוסף ל"בית ספר תיכון ע"ש מנחם בגין, אילת" ו-"בית ספר תיכון עירוני מקיף גולדווטר". לצידם, קיים גם בית הספר העל-יסודי "אורים" לחינוך מיוחד, ובית הספר ברנקו וייס.

בין השנים 2004–2009 היה תיכון עירוני יצחק רבין מוגדר כ-"מצטיין פריפריה"

ב-1 בספטמבר שנת 2004 ביום הראשון ללימודים, פתח לראשונה בית הספר יצחק רבין את שעריו ל-1000 תלמידים, וזאת לאחר שמונה שנים של תכנון ובנייה.

בית הספר עבר מהמבנה הישן שנקרא "תיכון אלון" אל מקומו הנוכחי בכתובת: דרך יותם 51. את בית הספר ניהלה שמחה הראל.

לקראת שנת הלימודים ה'תש"ף (2019/2020) רינת לובלינר, מחנכת ומורה לספרות ותנ"ך בבית הספר "גולדווטר", מונתה למנהלת בית הספר.

בשכבת י' "כיתת אומץ" הנהנית מתקציבים וממשאבים ייחודיים.

לבית הספר מספר תחומים: "פרויקט עקבה – אילת" וקשרים עם קהילות נוער בעולם, בעיקר גרמניה.

בבית הספר תיכון עירוני מקיף רבין קיימות מגמות רבות, ביניהן מגמת שפות, הכוללת לימודי צרפתית, ערבית ואנגלית במתכונת מואצת.

נכון לשנת הלימודים ה'תשע"ו (2015/2016) בבית הספר ע"ש יצחק רבין היו רשומים 1212 תלמידים (23.6 תלמידים בכיתה). אחוז התלמידים הזכאים לבגרות 77.8%.

ל"בית ספר יצחק רבין" הוענקה תעודת הוקרה על זכייתו בתגמול דיפרנציאלי על הישגים לימודיים, חברתיים וערכיים לשנת תש"ף.

נכון לשנת הלימודים ה'תש"ף (2019/2020) בבית הספר 22 כיתות של חטיבת הביניים, 19 כיתות של החטיבה העליונה, ו-5 כיתות של החינוך המיוחד. בבית הספר לומדים 1146 תלמידים.

בשנת 2019 החלה לפעול האקדמיה לכדורסל בבית הספר רבין אילת. האקדמיה משלבת בתוכה שחקנים משתי קבוצות עירוניות: הפועל אילת ומכבי אילת.

## חלוקה לכיתות
* חטיבת ביניים - 22 כיתות
* חטיבה עליונה - 19 כיתות
* חינוך מיוחד - 5 כיתות

### מרחבים מקצועיים
אזרחות, אמנות, אנגלית, גאוגרפיה, גרמנית, היסטוריה, לשון, מדעים, מדעי הטכנולוגיה, מדעי הספורט, מנהל וכלכלה, מתמטיקה, ספרות, עבודת שורשים, ערבית, קיימות, תנ"ך

### מקצועות מוגברים (5 יחידות)
* מנהל וכלכלה
* ביולוגיה
* תולדות האמנות והבנתה
* גאוגרפיה
* מדעי המדינה
* פיזיקה

## קישורים חיצוניים
* 

## הערות שוליים

קטגוריה:אילת: תיכונים
קטגוריה:הנצחת יצחק רבין
מאיה חושן

**מאיה חושן** (נולדה ב-1955) היא גאוגרפית ומתכננת ערים, לשעבר חוקרת בכירה במכון ירושלים למחקרי מדיניות ומרצה בבית הספר לחינוך באוניברסיטה העברית.

## ביוגרפיה
מאיה חושן גדלה במושב שדה משה בחבל לכיש.

בשנת 1978 סיימה בהצטיינות תואר ראשון בגאוגרפיה, סוציולוגיה ואנתרופולוגיה, ובשנת 1981 סיימה בהצטיינות תואר שני בגאוגרפיה עם התמחות בלימודים עירוניים ואזוריים, שניהם באוניברסיטה העברית בירושלים.

עבודת התזה של חושן עסקה בהגירה לירושלים וממנה בשנות ה-70 של המאה ה-20. על עבודה זו זכתה בפרס מחקר ומדע של מרכז השלטון המקומי.

בשנת 1989 קיבלה תואר דוקטור בגאוגרפיה מהאוניברסיטה העברית על עבודתה בנושא "הגירה לשוליים לאומיים – ערי פיתוח ויישובי יהודה ושומרון".

## פעילות מקצועית
בשנת 1988 החלה לעבוד כחוקרת בכירה במכון ירושלים למחקרי מדיניות, ופרסמה במסגרת זו למעלה מ-100 ספרים ומאמרים.

לצד פעילותה המחקרית, הייתה חברה בעשרות מועצות וועדות בירושלים ומחוצה לה, ביניהן המועצה הציבורית לסטטיסטיקה בלמ"ס, הוועד המנהל של האגודה לקידום החינוך, ועדת פיתוח כלכלי ותעסוקה בעיריית ירושלים, ועדת פרס מנהל חינוך ירושלים (מנח"י), הוועדה לעדכון קריטריונים לתמיכות במוסדות תרבות בעיריית ירושלים וועדת קסיר - הוועדה המייעצת למל"ל במאבק בקורונה.

במקביל מילאה לאורך השנים תפקידי הוראה ומחקר בתחומי ידע מגוונים באוניברסיטה העברית, בצלאל, מכון לנדר ומכללת דוד ילין.

## חיים אישיים
חושן מתגוררת בשכונת רחביה בירושלים, נשואה לד"ר אהוד חשן, ולהם שלושה ילדים - פרופ' שהם חשן-הלל, ד"ר ספיר חושן וד"ר לשם חושן.

## קישורים חיצוניים

* רשימת פרסומים - ד"ר מאיה חושן באתר מכון ירושלים למחקרי מדיניות
* מאיה חושן באתר WorldCat
* 
* המוסף עם גאולה אבן – ד"ר מאיה חושן על הדמוגרפיה של ירושלים, 49 שנים לשחרור העיר, YouTube, יוני 2016.
* מספרים, מתוקים ומה שביניהם – ד"ר מאיה חושן, מכון ירושלים למחקרי מדיניות, YouTube, בדצמבר 2016.
* ירושלים – רוב יהודי או רוב ערבי?, YouTube, נובמבר 2015.
* ד"ר מאיה חושן באולפן הפתוח בכנסת, YouTube, אוגוסט 2010.
* 

## הערות שוליים

קטגוריה:גאוגרפיות ישראליות
קטגוריה:גאוגרפים ישראלים
קטגוריה:ירושלים: אישים
קטגוריה:סגל האוניברסיטה העברית בירושלים: חינוך
קטגוריה:מתכננות ערים ישראליות
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:חוקרי ירושלים
קטגוריה:נשות המושב
קטגוריה:אנשי המושב
קטגוריה:מועצה אזורית לכיש: אישים
קטגוריה:ישראליות שנולדו ב-1955
קטגוריה:ישראלים שנולדו ב-1955
ג'ק מארין

**ג'ון וורן "ג'ק" מארין** (באנגלית: **John Warren "Jack" Marin**; נולד ב-12 באוקטובר 1944) הוא כדורסלן עבר אמריקאי, אשר שיחק בליגת ה-NBA בין השנים 1966–1977. בעונות  ו- נבחר להשתתף במשחק האולסטאר של ה-NBA, וממוצעיו הכוללים לאורך 11 עונותיו בליגה הם 14.8 נקודות, 5.2 ריבאונדים ו-2.1 אסיסטים למשחק.

## קריירת מכללות
מארין נולד בעיר שרון שעל יד פיטסבורג, פנסילבניה, ובין השנים 1962–1966 למד באוניברסיטת דיוק. בעונתו הראשונה בקבוצת הכדורסל של האוניברסיטה, הוביל אותה ג'ף מאלינס להעפלתה הראשונה אי פעם למעמד גמר טורניר אליפות המכללות, בעוד מארין עצמו שימש כמחליפו מהספסל. במשחק הגמר הצטיין מארין עם 16 נקודות ו-10 ריבאונדים, אך קבוצתו הפסידה מול UCLA בתוצאה 83–98. בעונתו האחרונה בדיוק, 1965/1966, שיפר את תפוקתו ל-18.6 נקודות ו-9.7 ריבאונדים בממוצע למשחק, והוביל את ה"בלו דבלס" לפיינל פור טורניר המכללות, בפעם השלישית בתולדותיה. במשחק חצי הגמר הפסידה דיוק מול אוניברסיטת קנטקי (79–83), בה שיחקו פט ריילי ולואי דמפיר, ובמשחק על המקום השלישי גברה על אוניברסיטת יוטה (79–77). בסיום אותה עונה נבחר מארין לחמישייה השנייה של העונה בליגת המכללות (Second-team All-American).

## קריירה מקצועית
בדראפט ה-NBA 1966 נבחר מארין בבחירה החמישית, על ידי בולטימור בולטס. ב-6 עונותיו בבולטימור ביסס את מעמדו כאחד השחקנים המובילים של הקבוצה, לצד וס אנסלד, ארל מונרו, גאס ג'ונסון וקווין לוגרי, ורשם לאורך התקופה ממוצעים של 16.7 ו-6.2 ריבאונדים למשחק. בעונת  השיגו הבולטס את המאזן הטוב ביותר בליגה, 57–25, אך הודחו מהפלייאוף כבר בסיבוב הראשון, על ידי ניו יורק ניקס. בעונת  גברה הקבוצה על פילדלפיה 76' ועל הניקס בשני שלבי הפלייאוף הראשונים, בדרך להעפלתה הראשונה אי פעם לגמר ה-NBA. בסדרת הגמר עצמה הובסה בולטימור בתוצאה 0–4 מול מילווקי באקס, אותה הובילו כרים עבדול-ג'באר ואוסקר רוברטסון. לאורך אותו הפלייאוף היה מארין הקלעי השני של קבוצתו (אחרי מונרו), עם ממוצע של 20.6 נקודות למשחק. בעונתו האחרונה בבולטימור, , קלע שיא קריירה של 22.3 נקודות בממוצע למשחק, ונבחר להשתתף במשחק האולסטאר לצד חבריו לקבוצה וס אנסלד וארצ'י קלארק.

לקראת עונת  הועבר מארין בטרייד ליוסטון רוקטס, בתמורה לאלווין הייז. בעונתו הראשונה ביוסטון רשם ממוצעים של 18.5 נקודות, 6.2 ריבאונדים ו-3.6 אסיסטים למשחק, ונבחר להשתתף במשחק האולסטאר בפעם השנייה בקריירה.

בפברואר 1974, לאחר כעונה וחצי ביוסטון, הועבר יחד עם מאט גוקאס בטרייד לבאפלו ברייבס, בתמורה לדייב ווהל וקווין קונרט. עד לסיום אותה עונה קלע 13.4 נקודות בממוצע למשחק, וסייע לברייבס להעפיל לשלב הפלייאוף לראשונה בתולדות המועדון.

בנובמבר 1975 נשלח בטרייד לשיקגו בולס, בתמורה לבחירת דראפט עתידית. כשנה וחצי לאחר מכן, בסיום עונת , פרש מארין ממשחק.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת דיוק
קטגוריה:בחירות דראפט של בולטימור בולטס (1963–1973)
קטגוריה:כדורסלני בולטימור בולטס (1963–1973)
קטגוריה:כדורסלני יוסטון רוקטס
קטגוריה:כדורסלני באפלו ברייבס
קטגוריה:כדורסלני שיקגו בולס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1944